CELEX: C2005/057/06
Language: sl
Date: 2005-03-05 00:00:00
Title: Sodba Sodišča (prvi senat) z dne 13. januarja 2005 v zadevi C-175/02 (predlog za sprejem predhodne odločbe Hoge Raad der Nederlanden): F. J. Pape proti Staatssecretaris Minister van landbouw, Natuurbeheer en Visserij (Državne pomoči — Člen 93(3) Pogodbe ES (po spremembi člen 88(3) ES) — Načrt pomoči — Prepoved izvajanja predlaganih ukrepov pred sprejemom dokončne odločitve Komisije — Dajatev, delno namenjena financiranju ukrepa pomoči — Dajatev, uvedena pred uporabo pomoči)

5.3.2005   
            
            
               SL
            
            
               Uradni list Evropske unije
            
            
               C 57/4
            
         
      SODBA SODIŠČA
   
   (prvi senat)
   z dne 13. januarja 2005
   v zadevi C-175/02 (predlog za sprejem predhodne odločbe Hoge Raad der Nederlanden): F. J. Pape proti Staatssecretaris Minister van landbouw, Natuurbeheer en Visserij (1)
   
   (Državne pomoči - Člen 93(3) Pogodbe ES (po spremembi člen 88(3) ES) - Načrt pomoči - Prepoved izvajanja predlaganih ukrepov pred sprejemom dokončne odločitve Komisije - Dajatev, delno namenjena financiranju ukrepa pomoči - Dajatev, uvedena pred uporabo pomoči)
   (2005/C 57/06)
   Jezik postopka: nizozemščina
   V zadevi C-175/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Hoge Raad der Nederlanden (Nizozemska) z dne 8. marca 2002, ki je prispel na Sodišče dne 13. maja 2002, v postopku F. J. Pape proti Minister van Landbouw, Natuurbeheer en Visserij, je Sodišče (prvi senat) v sestavi P. Jann, predsednik senata, A. Rosas, K. Lenaerts, S. von Bahr in K. Schiemann (poročevalec), sodniki, generalni pravobranilec: L. A. Geelhoed, sodni tajnik: M.-F. Contet, glavna administratorka, dne 13. januarja 2005 razglasilo sodbo, katere izrek se glasi:
   Prepoved izvajanja iz člena 93(3), zadnji stavek, Pogodbe ES (po spremembi člen 88(3), zadnji stavek, ES) se ne uporablja za dajatev, kadar ta dajatev ali določen del njenega prihodka ni obvezno namenjen financiranju pomoči.
   
      (1)  UL C 169, 13.7.2002.